ᱯᱷᱩᱞᱞᱚᱨᱟ

ᱯᱷᱩᱞᱞᱚᱨᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱵᱳᱞᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱞᱟᱵᱽᱯᱩᱨ ᱵᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱢᱩᱱᱫᱤᱞ ᱥᱚᱦᱚᱨ ᱠᱟᱱᱟ᱾ ᱱᱚᱶᱟ ᱫᱚ ᱞᱟᱵᱽᱯᱩᱨ ᱥᱩᱨ ᱨᱮ ᱢᱮᱱᱟᱜᱼᱟ᱾ ᱯᱷᱩᱞᱞᱚᱨᱟ ᱫᱚ ᱵᱳᱞᱯᱩᱨ ᱥᱟᱱᱛᱤᱱᱤᱠᱮᱛᱚᱱ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾ ᱢᱚᱱᱫᱤᱨ ᱨᱮᱭᱟᱜ ᱜᱟᱨᱵᱷᱟ ᱜᱨᱤᱦᱚ ᱨᱮ ᱢᱩᱨᱛᱤ ᱫᱚ ᱵᱟᱹᱱᱩᱜᱼᱟ, ᱢᱟᱨᱟᱝ ᱫᱷᱤᱨᱤ (ᱫᱮᱵᱤ ᱥᱚᱛᱤ ᱟᱜ ᱪᱤᱱᱦᱟᱹ) ᱫᱚ ᱱᱚᱸᱰᱮ ᱠᱚ ᱢᱟᱱᱟᱣᱟ᱾ ᱱᱚᱶᱟ ᱫᱚ ᱕᱑ ᱜᱚᱴᱟᱝ ᱥᱚᱠᱛᱤ ᱯᱤᱴᱷ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱠᱟᱱᱟ᱾

ᱱᱟᱜᱟᱢ
ᱦᱤᱱᱫᱩ ᱫᱷᱚᱨᱚᱢ ᱞᱮᱠᱟᱛᱮ, ᱢᱚᱦᱟᱫᱮᱵᱽ ᱫᱚ ᱥᱚᱛᱤ ᱟᱜ ᱜᱩᱨ ᱦᱚᱲᱢᱚ ᱵᱮᱲᱦᱟᱭ ᱛᱮᱭ ᱮᱱᱮᱡ ᱞᱮᱫᱟᱭ, ᱯᱷᱩᱞᱞᱟ ᱨᱮ ᱟᱡᱟᱜ ᱤᱱᱵᱚᱨᱚ ᱧᱩᱨ ᱞᱮᱱᱟ᱾ ᱢᱚᱱᱫᱤᱨ ᱥᱩᱨ ᱨᱮ ᱢᱤᱫ ᱢᱟᱨᱟᱝ ᱜᱟᱹᱰᱭᱟᱹ ᱢᱮᱱᱟᱜᱼᱟ᱾ ᱦᱟᱨᱥᱚᱭ ᱞᱮᱠᱟᱛᱮ, ᱦᱟᱱᱩᱢᱟᱱ ᱫᱚ ᱫᱤᱵᱤ ᱵᱚᱸᱜᱟ ᱯᱩᱡᱟᱹ ᱟᱭ ᱞᱟᱹᱜᱤᱫ ᱥᱨᱤ ᱨᱟᱢᱪᱚᱸᱫᱽᱨᱚ ᱟᱜ ᱑᱐᱘ ᱜᱚᱴᱟᱝ ᱞᱤᱞ ᱯᱚᱨᱟᱭᱱᱤ ᱞᱟᱹᱠᱛᱤ ᱛᱟᱦᱮᱸᱱ ᱚᱠᱛᱚ ᱫᱚ, ᱱᱚᱶᱟ ᱫᱚ ᱜᱟᱹᱰᱭᱟᱹ ᱠᱷᱚᱱᱟᱜ ᱮ ᱛᱩᱢᱟᱹᱞ ᱞᱮᱫᱟ᱾ ᱱᱚᱣᱟ ᱫᱚ ᱕᱑ ᱜᱚᱴᱟᱝ ᱥᱚᱛᱤ ᱯᱤᱴᱷ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱢᱮᱱᱛᱮ ᱠᱚ ᱢᱟᱱᱟᱣᱟ᱾

ᱢᱤᱞᱟ
ᱢᱟᱜᱽ ᱯᱩᱨᱱᱤᱢᱟ ᱚᱠᱛᱚ ᱨᱮ ᱯᱷᱩᱞᱞᱚᱨᱟ ᱢᱚᱱᱫᱤᱨ ᱥᱩᱨ ᱨᱮ ᱑᱐ ᱢᱟᱦᱟᱸ ᱨᱮᱱᱟᱜ ᱢᱤᱫ ᱢᱤᱞᱟ ᱦᱩᱭᱩᱜᱼᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱚᱦᱚᱨ
ᱛᱷᱚᱠ: ᱵᱤᱨᱵᱷᱩᱢ ᱨᱮᱭᱟᱜ ᱥᱚᱦᱚᱨ
ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱥᱚᱦᱚᱨ

ᱥᱟᱹᱠᱷᱭᱟᱹᱛ